bd9b7abc7514bd6b86964d5796ef9bfd
hvordan er svane rejser’s åbningstider lige nu?
svanerejser.dk
2021.04
svaner rejser’s kontor i bagsværd er midlertidigt lukket pga. corona-virus. vi følger regeringens og sundhedsmyndighedernes opfordring til at arbejde fra hjemmet størstedelen af tiden, og der er således midlertidigt ingen mennesker på kontoret i bagsværd og vores telefoner er lukket pt. men vi svarer naturligvis gerne på mail alle dage i ugen, så skriv gerne til vores mail, hvis du gerne vil i kontakt med os. vi giver naturligvis besked lige så snart, at denne situation ændrer sig. vores mail er: svane@svanerejser.dk
6cc20a96fef5b4c86957fe2eafb2554e
læs her hvorfor du trygt kan bestille en rejse på trods af corona
svanerejser.dk
2021.04
– pakkerejseloven altid dækker dig, når du køber en rejse inkl. fly og hotel hos os. skulle din rejse blive annulleret grundet rejseforbud, får du dine penge refunderet. – du kan altid fortryde din rejse indtil 60 dage før afrejsen. – pakkerejsegarantien gælder alle rejser – uanset om du bestiller en rejse til i morgen eller til næste år. du får altid alle dine penge igen, hvis udenrigsministeriet fraråder rejsen. – vi aflyser rejsen senest 14 dage før afrejse, hvis landet på det tidspunkt er orange, dvs. at udenrigsministeriet fraråder alle ikke-nødvendige rejser til landet. på den måde har du altid mulighed for at finde en anden ferie til et andet sted.
e07d198398280c99d91b97668108b480
hvornår får jeg mine penge retur, hvis min pakkerejse er blevet annulleret som følge af udenrigsministeriets rejsevejledning?
svanerejser.dk
2021.04
vi behandler løbende de mange aflysninger, og vi kontakter løbende vores gæster i god tid, hvis de er berørt. men på grund af corona-virussen tager det længere tid at sagsbehandle end normalt, så vi beder jer venligst om at være tålmodige. men du kan helt sikkert forvente at høre fra os senest 14 dage før din planlagte afrejsedato. vedr. planlagte afrejser i perioden 11. maj – 31. august 2020: vi har sendt alle vores kunders annullerede afrejser ind til rejsegarantifonden for denne periode og afventer nu sagsbehandling. fonden har meget travlt, så der kan godt gå noget tid, inden sagerne er færdigbehandlet, så vi beder jer om at være tålmodige. sommeren er jo traditionelt en travl periode for rejsebureauer med mange gæster og mange afrejser til hele verden. vi henviser i den forbindelse til rejsegarantifonden på www.rejsegarantifonden.dk/covid-19-info/, hvor udbetalingsprocessen kan følges. for god ordens skyld skal nævnes, at rejsegarantifonden er den offentlige tilsynsførende myndighed for rejsebranchen.
1e340216bdfaa64fc36f01df59939577
skal jeg slutbetale beløbet for min rejse, som jeg har planlagt med svane rejser?
svanerejser.dk
2021.04
du skal foretage planmæssig restbetaling til alle de lande, hvor udenrigsministeriet har åbnet op for ikke-nødvendige rejser til. går din rejse til et land, som udenrigsministeriet ikke anbefaler ikke-nødvendige rejser til, så behøver du ikke foretage slutbetaling, da din rejse ikke vil blive gennemført pga. udenrigsministeriets rejsevejledning. vi kontakter dig i så fald senest 14 dage før din planlagte afrejsedato.
fba298fd6fdbf537f9b6d426e59e6957
kan jeg afbestille min rejse?
svanerejser.dk
2021.04
du har ret til at afbestille din pakkerejse og få pengene for rejsen refunderet, hvis rejsen skulle have være afviklet inden den 31. august 2020. det skyldes, at udenrigsministeriet fraråder alle ikke-nødvendige rejser til udlandet indtil denne dato – med undtagelse af destinationerne norge, tyskland og island, hvortil grænserne åbner 15. juni. du kan få pengene refunderet, hvis der er mindre end 7 dage til afrejsen. dette gælder også selvom de ændrede rejsevejledninger er gældende frem til 31. august 2020. du kan med andre ord ikke vederlagsfrit afbestille din rejse nu, hvis din afrejse først er planlagt efter 31. august 2020, hvor situationen kan se anderledes ud. hvis du afbestiller din rejse, er det lige nu ikke muligt for os at sige, om du herefter modtager en voucher til rejsen på et senere tidspunkt, eller om du får beløbet betalt tilbage kontant. vi ved heller ikke, hvornår dette bliver afklaret. det skyldes, at situationen med corona-virussen er så ekstraordinær, at betingelserne i loven om pakkerejser i visse forhold regnes for at være trådt ud af kraft. de fremtidige betingelser i forhold til loven om pakkerejser afhænger af politiske beslutninger, som vi – ligesom resten af rejsebranchen – afventer. når vi ved det, vil vi naturligvis give besked om det. du får selvfølgelig helt sikkert dine penge retur, hvis du vælger at afbestille din rejse. det er blot hvornår og hvordan, der lige nu er tvivl om grundet de specielle forhold, der hersker lige nu.
bec4ba5837afcd9c91a0d944737c4123
hvad gør jeg, hvis jeg skal ud at rejse?
svanerejser.dk
2021.04
vi følger situationen nøje og vil gøre alt for at klæde dig på med de korrekte oplysninger inden rejsen. men tingene ændrer sig løbende – og til tider meget hurtigt – så derfor er det også vigtigt, at du selv starter med at undersøge forholdene omkring rejsen grundigt på troværdige hjemmesider som f.eks. udenrigsministeriet, sundhedsstyrelsen og statens serum institut. skal du rejse efter den 31. august 2020, er der lige nu ikke noget, der forhindrer dig i at rejse fra officielt hold, hvis dit rejsebureau gennemfører rejsen som planlagt. men det kan vi også have svært ved at oplyse dig om pt. det skyldes, at vi ikke altid ved, om rejsen rent faktisk kan gennemføres, fordi mange krydstogt-rederier, hoteller og flyselskaber har indstillet deres aktiviteter eller begrænset dem meget. samtidig nytter det ikke rigtigt noget, at vi danskere igen har tilladelse til at rejse ud i verden engang i fremtiden, hvis flere lande stadigvæk ikke tillader turister at rejse ind i deres land – og derved umuliggør for os at opfylde vores planlagte rejse. lige så snart vi ved det, vil du selvfølgelig også få besked af os, hvis din bestilte rejse er berørt eller ikke kan gennemføres af andre årsager.
0eed9ecca2aaa1c7166ca6df55245cd2
hvornår kan jeg forvente at høre fra jer, hvis min kommende rejse er berørt?
svanerejser.dk
2021.04
vi kontakter som sagt alle, der bliver berørt af annulleringer. vi kontakter naturligvis de kunder først, som er mest akut, dvs. vi tager sagerne i dato-orden iht. afrejsetidspunkt. skal du først rejse om 7 dage eller mere, kan der derfor godt gå noget tid, før du hører fra os. men du skal ikke være bekymret, og du behøver ikke kontakte os. vi skal nok kontakte dig rettidigt inden rejsen og give dig besked om, hvordan du skal forholde dig. hvis du alligevel kontakter os, så skal vi venligst bede dig om at sende os en mail på svane@svanerejser.dk
7b2374bfee2002eca0a2caad0bc5b9b3
hvad er en singlerejse?
svanerejser.dk
2021.04
en singlerejse er en rejse, hvor du rejser i en gruppe sammen med andre singler, og hvor du kan dele dine oplevelser på turen med dine rejsefæller. i de sidste mange år er antallet af mennesker i danmark, som lever alene, steget hvert eneste år, og det har affødt idéen om at tilbyde rejser til de mennesker, som lever på denne måde. mange af os, som i dag lever alene, er trætte af også at tage på ferie alene. her er singlerejser et rigtigt godt alternativ til en måde at komme ud at rejse sammen med ligesindede. læs mere om konceptet for vores singlerejser her: https://svanerejser.dk/blog/laes-her-om-singlerejsers-koncept
439d2e2132ee8d316300426824664c6d
sælger svane rejser singlerejser?
svanerejser.dk
2021.04
svane rejser sælger rigtigt mange singlerejser. vi arrangerer vores egne singlerejser til flere forskellige lande over hele verden som f.eks. cuba, vietnam, mexico, sri lanka, sydafrika, bali og europæiske rejsemål. vi har vores egen underafdeling, der kun beskæftiger sig med at lave nye rejser til singler og servicere kunder og gæster på vores singlerejser. den hedder sjovt nok singlerejser. se alle vores singlerejser her: https://svanerejser.dk/singlerejser
59ca65b1624f199d5bbbbf7e14c97c16
hvor længe har svane rejser arrangeret singlerejser? 
svanerejser.dk
2021.04
svane rejser har arrangeret singlerejser siden 2013 og har således en stor erfaring i at lave denne type rejser.
7b866202201cd7271598a7f27e0dc279
hvor gode er svane rejser til at lave singlerejser?
svanerejser.dk
2021.04
svane rejser har arrangeret singlerejser i over 7 år, og siden vi begyndte at lave singlerejser, har vi sendt stadig flere singler afsted hvert år og vores singlerejser er i dag nogle af de mest populære i landet.
063fdf588620a48caa59f9d897f48ccf
hvem laver de bedste singlerejser i danmark?
svanerejser.dk
2021.04
singlerejser er blevet mere og mere populært i danmark. svane rejser laver singlerejser og har gjort det i så mange år, at vi mener, at vi med rette kan regne os blandt de allerbedste og mest erfarne i danmark i at arrangere denne specielle rejsetype.
f9e4dd67f45716b83fa87562f718bebf
hvad er konceptet bag singlerejser?
svanerejser.dk
2021.04
singlerejser er til alle singler, som gerne vil have ligesindede at rejse på ferie med. i dag lever rigtigt mange mennesker i danmark alene, og mange savner at rejse med andre, som de kan dele oplevelserne med. derfor samler vi singler på vores singlerejser, så singler på den måde finder hinanden og nogle at rejse med. læs mere om konceptet for vores singlerejser her: https://svanerejser.dk/blog/laes-her-om-singlerejsers-koncept
1be63e67686baf30d5dd486dbe1bee89
er singlerejser det samme som en datingrejse?
svanerejser.dk
2021.04
ideen med singlerejser er ikke at facilitere romantiske forbindelser imellem deltagerne i vores singlerejser. vi er ikke et datingbureau, men et rejsebureau med kompetencer indenfor at arrangere rejser og ikke at mache folk op med hinanden. desuden varierer gæsterne på vores singlerejser i køn, alder og interesser, så det ville være svært for os at tage den opgave på os. hvis du er i et forhold, er du naturligvis også velkommen til at rejse med. du skal bare rejse alene lige som de andre i gruppen.
1b01047cde414b040d39da6836424889
hvilke typer singlerejser laver singlerejser?
svanerejser.dk
2021.04
singlerejser laver singlerejser til mange dele af verden. generelt kan man sige om dem, at vi prøver altid at fylde noget indhold i dem, da det er vores erfaring, at gæsterne på disse rejser gerne vil have både kultur og historie på deres rejse. vores singlerejser kan f. eks være vandreferie, storbyferie, rundrejser eller kulturferie. din singlerejse er omhyggeligt udvalgt af medarbejderne i svane rejser/singlerejser ud fra efterspørgslen fra vores kunder, vores egne erfaringer og oplevelser på destinationen. når du rejser med singlerejser har du naturligvis de samme rettigheder, som hvis du rejser med svane rejser. se alle vores singlerejser her: https://svanerejser.dk/singlerejser
66f9dad909fe3b9e9478db2e1c565be1
hvor gamle er dem, der rejser med singlerejser?
svanerejser.dk
2021.04
det er vores erfaring, efter at have lavet denne type rejser i flere år, at vores gæster på vores singlerejser kommer fra flere sociale lag og indkomstgrupper og med både en kort, mellem eller længere videregående uddannelse. i forhold til alder kan vi generelt sige, at helt unge mennesker ikke rejser med singlerejser. derimod er den typiske gæst 45+ år og helt op til 75-80 år. eneste krav er, at man er rask og rørig. men vi har også gæster, der er yngre end 45 år med på vores singlerejser. det skal også siges, at det vi hører fra vores gæster, der kommer hjem fra vores singlerejser er, at det ingen betydning har haft, hvor unge eller gamle deltagerne i den pågældende rejse har været.
e82f988e270d7131cdb1d30b5aa55d74
hvor kan man rejse hen med singlerejser?
svanerejser.dk
2021.04
vi arrangerer som sagt vores egne singlerejser til flere forskellige lande over hele verden som f.eks. cuba, vietnam, mexico, sri lanka, sydafrika, bali og europæiske rejsemål. se alle vores singlerejser her: https://svanerejser.dk/singlerejser
4aab440be2ac30e5ff8f033353d97954
er der rejseleder med på singlerejserne?
svanerejser.dk
2021.04
der er næsten altid en dansk eller skandinavisk rejseleder med på vores singlerejser. på singlerejser til cuba er der helt sikkert en dansk rejseleder med. vores rejseledere er alle erfarne, vidende og professionelle og dermed også din garanti for en tryg og sikker rejse. samtidig er det meget vigtigt for os, at rejselederen på vores singlerejser også har fokus på, at alle i gruppen hygger sig og har det rart med hinanden. på de singlerejser, hvor der ikke er en rejseleder med, vil der typisk være en såkaldt rejseassistent med, som tager sig af alle de praktiske gøremål på en sådan rejse uden nødvendigvis at være specialist i destinationen.
99a9a3ee0421f069d9564b4acede7065
hvor mange er med i en gruppe, når man rejser med singlerejser?
svanerejser.dk
2021.04
antallet af deltagere i en singlerejse varierer naturligvis, men en typisk gruppe er på alt mellem 15 og 22 deltagere. der er en tendens til de større grupper på 20-22 deltagere på vores oversøiske singlerejser til f. eks cuba, bali eller vietnam.
6225a3881b4a1804705dbfdc429aa1b0
hvad koster en singlerejse typisk? 
svanerejser.dk
2021.04
prisen på en singlerejse varierer naturligvis alt efter, hvor længe du er væk, og hvor langt du skal rejse, og hvad der er inkluderet i prisen, så det er svært at sige noget generelt om. men hos os er der ingen ekstra gebyrer oven i prisen eller en ekstraregning for enkeltværelser. vi har forhandlet priser på enkeltværelser på vores hoteller på plads og inkluderet det i prisen på rejsen, sådan at den pris, du ser annonceret, er den pris, som du betaler. her er ingen ekstragebyrer for enkeltværelse. se alle vores singlerejser her: https://svanerejser.dk/singlerejser
5a1e9570ff266a104671685ce063bc9a
hvor mange dage varer en singlerejse typisk?
svanerejser.dk
2021.04
på vores singlerejser er du typisk afsted i mindst én uge – men på nogle af de længere rejser, er du afsted i næsten 2 uger. så her er rigtigt god tid til at blive rystet sammen og lære nye mennesker at kende.
cdc3ff9aa744e58a46fbccfc1bb466e0
hvordan bor man på en singlerejse?
svanerejser.dk
2021.04
på rejser med singlerejser bor du altid på enkeltværelse og uden ekstragebyr, medmindre du er fundet sammen med en anden single på samme rejse om at bo to sammen på et delt dobbeltværelse. i sådanne tilfælde vil der være et nedslag i prisen for begge personer.
88a2156238d9b5650f1064cdadebaf3d
hvordan er fordelingen imellem alene-tid og tid sammen med gruppen?
svanerejser.dk
2021.04
som udgangspunkt vælger du helt selv, hvor meget du vil deltage i fællesskabet på en singlerejse, når der er tid uden for det planlagte program. vi prøver altid at indlægge fritid i programmet, hvor du har frihed til at planlægge dine egne ting og kan slappe af for dig selv, som du ønsker det. som udgangspunkt spiser gruppen også sammen i større eller mindre grupper, hvor du er med, hvis du ønsker det. pointen er, at ønsker du selskab, så er det altid nemt at finde nogen, fordi du rejser i en gruppe, så der er sandsynligvis altid andre gæster i gruppen, der vil det samme som dig – så du er aldrig alene.
8c3911f0eab39b5d7f1c4ba4a14412ee
hvordan er fordelingen mellem mænd og kvinder på en singlerejse?
svanerejser.dk
2021.04
det er svært at sige noget generelt om, da det svinger meget fra rejse til rejse. vi går ikke ind og påvirker køns- og alderssammensætningen af vores gæster på en given rejsegruppe. generelt kan vi godt sige, at der er en overvægt af kvinder på de fleste af vores singlerejser, hvor måske 1/3 eller en ¼ af deltagerne er mænd. kvinder virker mere villige end mænd til at tage skridtet og melde sig til en singlerejse, hvor de ikke kender nogen til at begynde med.
94be4af26d7f975c1e0c8e9fb8a3fb63
hvordan kan jeg være sikker på, jeg fungerer sammen med de andre singler på rejsen, når jeg er afsted alene?
svanerejser.dk
2021.04
det er det hyppigste og første spørgsmål, som de fleste singler stiller os, hvis de ikke har været afsted på en singlerejse før. svaret er, at vi gør meget ud af tryghed og sikkerhed under rejsen og at skabe et behageligt klima for vores gæster, hvor fællesskab og nye bekendtskaber sættes i højsædet. alle på rejsen er i samme situation som dig, så hvis bare du er venlig og åben overfor dine medrejsende, så er de det også imod dig. det er også vores erfaring at nye spændende oplevelser på rejsen er med til at ryste folk sammen.
912d76de4b7af1cd47456647593a4a14
må jeg tage mit barn eller børn med på en singlerejse, hvis jeg er eneforælder?
svanerejser.dk
2021.04
som udgangspunkt er vores singlerejser lavet for voksne singler, der rejser alene. vi er ikke blevet spurgt om dette før, idet gæsterne på vores singlerejser for langt størstedelens vedkommende er i en aldersgruppe, hvor deres evt. børn for længst er fløjet fra reden. skulle situationen opstå, ville vi bedømme det fra situation til situation.
3a5f55b2b10999da85bdfd62f3e6de84
laver singlerejser krydstogtsferier?
svanerejser.dk
2021.04
ja, som udgangspunkt gør vi, og igennem årene har vi også tidligere haft et ønske fra vores singlegæster om at arrangere dette. men det har vist sig at være svært at føre ud i livet, da rejsen som oftest bliver for dyr til, at det er realistisk, at vi kan sælge den. det skyldes, at de respektive krydstogtsselskaber sjældent har single-kahytter til rådighed eller sælger deres dobbeltkahytter til singler til samme pris som til alle andre – og så bliver rejsen ganske enkelt for dyr for en enkelt person. lige nu udbyder singlerejser ingen krydstogtsferier.
5f7af4535938e9f116289d3589006943
kan jeg være med til at bestemme, hvor singlerejser skal rejse hen i fremtiden?
svanerejser.dk
2021.04
ja, det kan du godt få. hos singlerejser har vi en lukket facebook-gruppe, hvor du kan blive medlem, og hvor der er en livlig debat mellem medlemmerne om tidligere, nuværende eller fremtidige singlerejser. det er et community, hvor flere efterhånden kender hinanden, fordi de tidligere har rejst sammen på en af vores singlerejser og har lært hinanden at kende der. gruppen hedder ”single-rejser. rejs alene – sammen med andre!”, og du finder den her: https://www.facebook.com/groups/1467665173304261/?ref=group\_header
6fd79914a4d6d72cfd64ae1e052555e4
hvem er svane rejser?
svanerejser.dk
2021.04
svane rejser er et danskejet rejsebureau. vi laver alle former for rejser, så de passer til netop dit behov. hos os er du og dine ønsker som kunde altid det vigtigste. men vi siger naturligvis også til dig, hvis dine planer er urealistiske eller uhensigtsmæssige. det kalder vi omhyggelighed og ærlighed. vores rejsekonsulenter rejser alle selv jævnligt ud til vores destinationer for at være opdaterede, så vi kan sikre jer de bedste rejseoplevelser. læs mere om svane rejser her: https://svanerejser.dk/om-svane-rejser
7b64d12376be2a3f34a54f398ecfc253
hvor længe har svane rejser arrangeret rejser?
svanerejser.dk
2021.04
vi har mere end 30 års erfaring i at arrangere alle typer rejser til hele verden.
5722566facde991a17e708b1fddc4bef
hvilke lande arrangerer svane rejser rejser til?
svanerejser.dk
2021.04
vi har mange ferierejser til hele verden for både individuelle rejsende og rejsende, som ønsker at være med i en rejsegruppe med enten dansk eller engelsk rejseleder. og har du et specielt ønske, finder vi også ud af det. vi er specialister i cuba. se alle vores rejser her: https://svanerejser.dk/
5986535d3d5a13472216da0769091f13
hvilke rejser er svane rejser specialist i?
svanerejser.dk
2021.04
vi er specialister i rejser til cuba, og har danmarks største og bedste udbud af rejser til cuba. vores erfarne rejsekonsulenter kender cuba og forholdene i landet bedre end de fleste, og vi har vores eget kontor i havana for at være sikker på, i får den allerbedste rejseoplevelse. se alle vores rejser til cuba her: https://svanerejser.dk/rejser/cuba
6ee9251a26a37cc94837c9b39abd9a52
hvilken type rejser arrangerer svane rejser?
svanerejser.dk
2021.04
fordi vi har et stort net af samarbejdspartnere over hele verden, tilbyder vi næsten alle typer af rejser, der passer til netop jeres behov uanset, hvor mange i er, f.eks. rundrejser med dansk rejseleder rundrejser med engelsktalende rejseleder individuelle rundrejser singlerejser kør-selv ture aktive rejser såsom cykelrejser eller vandreferier badeferier salsa-rejser krydstogter i forbindelse med din rejse arrangerer vi alt for dig til rejser i hele verden: fly, hotel, billeje, udflugter og specielle arrangementer. se alle vores rejser her: https://svanerejser.dk/
e32bdc34242bbdc351555f10c20a16b7
er der dansk rejseleder med på svane rejsers rejser?
svanerejser.dk
2021.04
det afhænger naturligvis af rejsen. på vores individuelle skræddersyede rejser er der naturligvis ingen rejseleder med. men på vores grupperejser har vi et samarbejde med en stribe erfarne, meget vidende og yderst kompetente danske rejseledere. vi anbefaler altid at tage på rundrejse med en rejseleder, da de giver rejsen en uerstattelig merværdi og er med til at sikre autentiske oplevelser på alle vores destinationer i verden.
d2c98452d5b1af45b2a9753769e6fa6b
hvordan køber jeg et visum til cuba
svanerejser.dk
2021.04
for spørgsmål om visum henviser vi til vores blog med alle spørgsmål og svar om visum til cuba. den finder du her: https://svanerejser.dk/blog/q-a-om-visum-ved-indrejse-til-cuba-fra-danmark-og-andre-lande-som-fx-usa.
c07e021b5b21579835a7b14d68480d6c
hvilke andre lande arrangerer svane rejser rejser til?
svanerejser.dk
2021.04
du kan læse om de praktiske informationer omkring et land, som vi sælger rejser til, under de enkelte lande inde på vores hjemmeside. se alle de lande, vi lige nu sælger rejser til her: https://svanerejser.dk/ fik du ikke svar på dit spørgsmål? send os en mail på svane@svanerejser.dk, så svarer vi dig indenfor 24 timer.
8f07e1ccf7b845808135a6efb8859306
hvor mange forskellige rejser har svane rejser til cuba?
svanerejser.dk
2021.04
svane rejser er specialister i cuba, og vi er nok et af de rejsebureauer i danmark, der ved mest om landet, og hvordan man bedst rejser i cuba. vi har rigtigt mange rejser til cuba! antallet svinger alt efter hvornår på året, du stiller os dette spørgsmål, men vi har til enhver tid mellem 20 og 25 rejser liggende på vores hjemmeside. rejserne er en blanding af rundrejser med dansk rejseleder, rundrejser med engelsk rejseleder, singlerejser og individuelle rejser, og så er de skruet sammen, så de forskellige rejser dækker forskellige områder af landet, så man kan sige at de overlapper hinanden, så der er noget for enhver smag. alle vores rejser har dog ophold i havana i en eller flere dage, da det er her, du flyver til, når du ankommer til cuba. se alle vores rejser til cuba her: https://svanerejser.dk/rejser/cuba
9b493d10b92302e8f53364361c2bf308
hvilken type rejser arrangerer svane rejser til cuba?
svanerejser.dk
2021.04
vi tilbyder som udgangspunkt alle slags rejser til cuba som f.eks. rundrejser med dansk rejseleder rundrejser med engelsktalende rejseleder individuelle rundrejser singlerejser kør-selv ture aktive rejser såsom cykelrejser eller vandreferier badeferier salsa-rejser se alle vores rejser til cuba her: https://svanerejser.dk/rejser/cuba
d5d286fda724645e264451db8015ea7a
hvor lange er svane rejsers rejser til cuba?
svanerejser.dk
2021.04
svane rejsers rejser til cuba varierer i længde. vores korteste rejse inkl. rejsedage er på 12 dage og vores længste rejse inkl. rejsedage er på 18 dage. men gennemsnittet ligger typisk omkring de 13-14 dage inkl. rejsedage.
06c2952af5e69cf7187c73e759a70ba7
hvor lang tid tager det at flyve til cuba?
svanerejser.dk
2021.04
vi benytter typisk klm/air france på flyvninger t/r til havana i cuba og med en mellemlanding begge veje i amsterdam eller paris. rejsetiden varierer afhængig af rejsen, men typisk tager flyrejsen derover alt i alt inkl. mellemlandingen cirka 14 timer. hjemrejsen tager typisk kun 12-13 timer, fordi man der er medvind på flyvningen tilbage imod europa.
e407f2d400ffa79e705ab2bd457d84ed
hvad koster en rejse til cuba?
svanerejser.dk
2021.04
vi har som sagt mange forskellige typer rejser til cuba – både med og uden fly inkluderet – og i forhold til priser, er der noget til enhver pengepung. vores billigste rundrejse i landet (8 dage ekskl. fly) koster kr. 3.999,-, mens vores dyreste rejse (13 dages rundrejse med dansk rejseleder) koster kr. 19.890,-. se alle vores rejser til cuba her: https://svanerejser.dk/rejser/cuba
4af8690d9a63df9d1684056d4115193c
hvor store er grupperne på en grupperejse til cuba?
svanerejser.dk
2021.04
vores grupperejser svinger i størrelse, men typisk er der cirka 20 deltagere med på vores grupperejser – nogle gange lidt flere, andre gange lidt færre.
e967caeb1601c16fed2ac5e6fe755ce5
skal man have visum for at rejse til cuba?
svanerejser.dk
2021.04
ja, det skal du altid! hvis du ikke har et visum til landet, får du slet ikke lov til i københavns lufthavn at komme ombord på flyet. læs mere her om, hvordan du får visum til cuba: https://svanerejser.dk/visum-til-cuba
60a56c5a93167ac34858b2a175758ce9
hvilke byer ser man på cuba på en rejse med svane rejser?
svanerejser.dk
2021.04
alle vores rejser til cuba starter med nogle dage i cubas hovedstad havana, som er en storby, men med en charmerende gammel bydel. når du rejser videre ud i landet herfra, ser du typisk steder som trinidad, viñales-dalen, cienfuegos, badebyen varadero, playa larga, baracoa, holguin, santa clara, santiago eller camagüey bare for at tage de byer, som vi oftest besøger men du besøger aldrig dem alle på en enkelt rejse til cuba.
f077f92a9e058701c2b576476482f0e8
hvordan kombinerer man en rejse til cuba med f.eks. et ophold i usa?
svanerejser.dk
2021.04
cuba ligger ikke så langt fra usa, så der er nogle rejsende, der vælger at kombinere de to lande på én rejse, og det kan man også sagtens uden, at det behøver at være besværligt. hvis du rejser fra danmark til cuba og senere videre til usa, skal du have almindeligt turistvisum til cuba med fra danmark, og så skal du søge om opholdstilladelse i usa via deres elektroniske immigrationssystem esta, inden du flyver fra cuba til usa. hvis du rejser fra danmark til usa og senere videre til cuba, skal du søge om opholdstilladelse i usa via deres elektroniske immigrationssystem esta, inden du flyver fra danmark til usa. og så skal du have et særligt visum til cuba med, som er dyrere end det normale turistvisum, fordi du rejser ind i landet fra usa. læs mere her, om hvad du skal være opmærksom på ved rejser mellem usa og cuba: https://svanerejser.dk/blog/q-a-om-visum-ved-indrejse-til-cuba-fra-danmark-og-andre-lande-som-fx-usa
caf17f6ff2b36b8564d7f8d743e94403
hvordan bor man på en rejse til cuba?
svanerejser.dk
2021.04
på vores rejser anbefaler vi stærkt, at du bor i de såkaldte casas particulares, som er den cubanske udgave af et bed & breakfast. på den måde ser i, hvordan cubanske familier lever til daglig, deres familiemønstre og deres indretning samtidig med, at i kommer helt tæt på cubanerne – og får en fantastisk oplevelse på ægte cubansk! casa’erne er i god stand med pæne men enkle værelser og alle har eget toilet og bad. morgenmad, frokost og aftensmad kan bestilles i casa’erne. alle casas i cuba er godkendt af den cubanske stat, og det sikrer, at i får gode oplevelser hver gang. hvis din rejse inkluderer badeferie i nogle dage i slutningen af rejsen, bruger vi også nogle pæne hoteller (typisk med all-inclusive), som du bor på i badebyerne, mens du er her. læs vores blog her om, hvordan det er at bo i casa particular: https://svanerejser.dk/blog/er-det-bare-en-kliche-naar-rejsebureauer-siger-at-du-bor-autentisk
33163db4bc7aabe4bf0818e38fb632e0
hvor mange penge bruger man hver dag i cuba på en rejse hertil?
svanerejser.dk
2021.04
det er selvfølgelig svært at sige helt nøjagtigt og afhænger af kvalitet og mængde, men som udgangspunkt koster mad generelt cirka det halve i forhold til danmark, så en 3-retters menu inkl. drikkevarer på en ordentlig restaurant koster omkring 140 kroner. en hovedret på en billig restaurant koster cirka 45 kroner. lokale øl og sodavand koster hhv. cirka 7 – 15 og 12 kroner du kan købe en kop kaffe på en café for cirka 10 kroner. en flaske vand koster omkring 3 – 7 kroner.
e00e79699a5919751fbea257ae7def01
er der dansk rejseleder med på svane rejsers rejser til cuba?
svanerejser.dk
2021.04
vi har mange slags rejser til cuba, og det er ikke dem alle, som har dansk rejseleder med. hvilke rejser, der lige nu har dansk rejseleder med, kan du på vores hjemmeside.
1b8dccfdee30f6baa2c74d12353ff4ee
hvordan kommer man rundt i cuba, hvis man er på en rundrejse i landet?
svanerejser.dk
2021.04
hvis du er med på én grupperejse, sørger vi for al transport rundt på øen. i sådan et tilfælde rejser du enten i en privat turistbus, som vi lejer, eller også benytter gruppen sig af offentlige transportmidler. cuba har et godt busnet, som hedder viazul, som kører fra by til by. rejser du privat på en individuel rundrejse, har du flere valg i forhold til transport. typisk vælger du mellem viazul-busser lokale busser kør-selv-ferie taxa/privat transport læs mere om transport på cuba her: https://svanerejser.dk/rejser/cuba
87edab0c6d50f71e16b56ef2132a6eec
hvornår er det sæson for orkaner i cuba?
svanerejser.dk
2021.04
vi laver ikke rundrejser i cuba for grupper i månederne august og september. det er her nemlig her, at der hvert år er størst fare for, at landet bliver udsat for en større eller mindre orkan. cuba bliver gennemsnitligt ramt af én orkan om året.
94b1bea84062fc584823177b470eb14c
hvad er det bedste tidspunkt at rejse til cuba på?
svanerejser.dk
2021.04
det bedste tidspunkt at rejse til cuba på er helt overordnet udenfor orkansæsonen (se ovenfor). helt ideelle er månederne november til maj, hvor klimaet er meget behageligt for skandinavere.
b0779962ea16528ba1e66c6fdfa7d0f1
hvilke penge bruger de i cuba?
svanerejser.dk
2021.04
cuba har to forskellige valutaer. oprindelige pesos – la moneda nacional (som forkortes cup) konvertible pesos – el peso convertible (som forkortes cuc) turisterne bruger kun cuc, som de enten køber via et hævekort eller veksler til med medbragte euros. læs meget mere om penge-systemet i cuba i vores blog her: https://svanerejser.dk/blog/penge-i-cuba-hvad-skal-du-goere
0ad6e0f9aa637f6f78ca57c664a58a13
hvordan hæver man penge på sit kreditkort i cuba?
svanerejser.dk
2021.04
man kan hæve penge på sit kreditkort i hæveautomater, som findes i de fleste større byer, i visse banker og i de cubanske vekselkontorer, som ligger over hele landet. man kan også betale med sit hævekort i visse større butikker, restauranter og hoteller. læs meget mere om penge-systemet i cuba i vores blog her: https://svanerejser.dk/blog/penge-i-cuba-hvad-skal-du-goere
519709964063c15328365e2ba6944093
hvor mange kontanter skal man have med til cuba?
svanerejser.dk
2021.04
vi anbefaler vores gæster at have omkring 100 euros i kontanter med pr. person, når de ankommer til cuba. så har man penge på lommen i lufthavnen ved ankomst og til turen hen til det første casa particular eller hotel, som man skal overnatte i. senere kan man hæve penge på hævekort. læs meget mere om penge-systemet i cuba i vores blog her: https://svanerejser.dk/blog/penge-i-cuba-hvad-skal-du-goere
a749b2ac5cb59cdee28db315ceadd5c1
hvad spiser man i cuba?
svanerejser.dk
2021.04
før i tiden plejede man ikke at regne maden for noget særligt i cuba. det skyldes blandt andet, at landet mangler basale krydderier som salt, peber og andre ting, så det hele blev lidt smagløst, og alting smagte lidt af det samme uanset, hvad du fik på tallerkenen. men det er blevet meget bedre i de sidste ti år. kylling og svin og ris og bønner i forskellige variationer får du meget af på en rundrejse. læs meget mere om maden i cuba i vores blog her: https://svanerejser.dk/blog/hvad-spiser-man-i-cuba
5d8d8209636bafcde9cec4332012c3a9
hvad giver man i drikkepenge på cuba?
svanerejser.dk
2021.04
der gives ca. 10 % af regningen i drikkepenge på restauranter. men tjek altid regningen inden, i giver drikkepenge. mange restauranter skriver selv en sum drikkepenge på regningen, så tjek den nøje, så i ikke kommer til at give drikkepenge to gange. på en halvdagstur med guide giver man fx 2 cuc pr. person til guiden og 1 cuc pr. person til chaufføren. på rundrejser giver man allerede første dag lidt drikkepenge til den lokale guide og på turens sidste dag fx 10 cuc pr. person til guiden og 5 cuc pr. person til chaufføren. drikkepengene bør dog afspejle indsatsen, så i giver lidt mere eller mindre i forhold til, hvor god guiden har været. endelig er det velset, hvis i giver fx 2 cuc til den person, der gør jeres værelse rent.
fc03d8bbf8f52ba2dc88086d2a2bff90
hvad skal man pakke til en rejse til cuba?
svanerejser.dk
2021.04
som det første skal du tænke på, at cuba ikke er et land som så mange andre, hvor du kan gå ned i en butik og købe alt det, som du har glemt derhjemme – så prøv at huske det meste hjemmefra (som f.eks. nok af din medicin, hvis du tager noget). som udgangspunkt skal du have sommertøj med og en enkelt langærmet trøje til en kølig aften eller tur i en bus med drøn på klimaanlægget. tag lidt pænt tøj med til aftenerne ude. cubanerne kan godt selv lide at have pænt tøj på. det er klart, at vi alle pakker forskelligt, men tag udgangspunkt i følgende: undertøj badetøj 1 par vandresko til evt. trekking i junglen 1 par sandaler og klipklappere 1 par lange bukser (som du evt. også flyver i) t-shirts eller toppe (bomuld er det mest behagelige i varmen) shorts eller nederdele 1 mellemlang kjole eller skjorte til et restaurantbesøg 1 langærmet trøje til de kølige aftener 1 let regnjakke (til rejser i juli, august, september) 1 tørklæde 1 par sokker en hat eller kasket til beskyttelse for solen solcreme solbriller myggespray tandbørste og tandpasta shampoo og bodylotion deodorant, cremer, etc. barberudstyr hårbørste bøger og blade (de fås ikke i cuba) adapter til 110-220 volt stik (samme slags, som bruges i usa) bor du i casa particular, er det altid godt at tage nogle små gaver med til værtsfamilien eller efterlade nogle småting, når du rejser. fordi indkøbsmulighederne i cuba er så begrænsede, bliver en cubansk familie glad for enhver lille ting, som er svære at få fat på i cuba. det behøver hverken være dyrt eller i store mængder, og fx internationale blade og magasiner, plejeprodukter, makeup, vestligt tøj, krydderier, kuglepenne, etc. er velkomment.
fe038913b48b9db47f474a315165d5ec
hvor sikkert er det at rejse som turist i cuba?
svanerejser.dk
2021.04
det helt korte svar er, at det er meget sikkert at rejse i cuba uanset, hvordan du rejser rundt, og om du rejser alene eller rejser sammen med nogle andre. ifølge vores udenrigsministerium er sikkerheden i landet god og stabil, bl.a. fordi der er rimeligt meget politi på gaden og meget lav kriminalitet og ingen tilfælde af vold imod turister. faktisk er cuba kendt for at være et af de sikreste steder at rejse i latinamerika. du kan trygt spise ude til sent, have det sjovt i nattelivet, besøge lokale markeder, rejse med offentlig transport og meget andet uden at bekymre dig, så længe du opfører dig almindeligt fornuftigt. som turist skal mest passe på tasketyverier på steder, hvor der er mange mennesker sammen som f.eks. nogle af de største turistattraktioner.